Den Nord-Cimbriske Tilskuer, 1848-01-25
Det skal være Vort første og vigtigste Formaal at følge Vor høitelskede Faders ophøiede Exempel, som Han at forene Mildhed med Retfærdighed i Vor Regjering, at omfatte samtlige Landsdeles Beboere med lige landsfaderlig Kjærlighed, og ikke alene at fortsætte de af Ham begyndte Forbedringer i Forvaltningen, men ogsaa at tilendebringe den af ham paatænkte Ordning af Statens offentlige Forhold, hvis Fuldførelse alene ved Vor høitelskede Faders Sygdom og Bortkaldelse er bleven udsat, og som til sigter at betrygge Borgernes gjensidige Rettigheder, i Vort elskede Fædreland at fremme Enighed og dermed at befæste Samfundets Styrke og Hæder. Det er løvrigt Vor Villie, at alle offentlige Forretninger skull have deres ustandsede Gang i Overeensstemmelse med de foreskrevne Regler, og at alle af den høisalige Konge beskikkede eller stadfæstede Embedsmænd indtil videre skulle vedblive deres Embedsforretninger under den af dem forhen aflagte Troskabseed. Givet paa Vort Slot Christiansborg, den 20de Januar 1848. Under Vor Kongelige Haand og Segl. Frederik R. (L. S.) Stemann. Foruden Foranførte meddeler "Berg. Td." endvidere. Allerede i flere Dage havde man mere og meere maattet forberede sig paa Kongens Død. Den sidste Bulletin om hans Sygdom, som udgaves den 19de ds. Aften Kl. 7, var saagodtsom det visse Budskab om den forestaaer Catastrophe. - Sorg og Bekymring udbredte sig over os, og Enhvers Aasyn har Vidne om, hvor dybt Smerten føltes over at Kongens lyse Aand skulde saa tidligt bortkaldes fra hans Folk og fra hans utrættelige Virken for dets Vel. Christian den Ottende fødtes den 18de September 1786, besteeg Thronen den 3die December 1839, og har altsaa kun regjeret i det korte Tidsrum af 8 Aar og syv Uger. Men alligevel skal Saga dvæle med Kjærlighed ved disse faa Aar; thi de vare frugtbare for Danmarks Fremtid. Aldrig sad paa det danske Riges Throne en Konge, som i saa kort Tid udviklede større Virksomhed, end Han, eller virkede i vigtigere Anliggender, hvorved endnu større og vigtigere Arbeider til Folkets sande Tarv bleve indledede. Aldrig sad nogen Konge paa den danske Throne, som med en lysere, rigere Aand og meere sand Dannelse forenede saadan Arbeidsdygtighed, Selvtænksomhed og Virkelyst i Forening med ædlere Hjerte. Derfor var det i vor Kundgjørelse om hans Thronbestigelse ikke blot Forhaabninger vi udtalte, men Forvisning om hans Daad; og Erfaring har bekræftet vore Ord. Med dette Sin Faders ophøiede Exempel for Øie betræder Frederik den Syvende Danmark Throne. Født den 6te Octbr. 1808 staaer han nu i sin kraftfuldeste Alder, og omgivende sig med trofaste Raadgivere og Folkets første Mænd har Han - hvis folkelige Sindelag allerede ofte baade er lagt for Dagen og anerkjendt, med Rette kunne fortrøste sig til – som der siges i Hs. Majestæts "Aabne Brev - ikke alene at fortsætte de af Kong Christian den Ottendbegyndte Forbedringer i Forvaltningen, men ogsaa at tilendebringe den af ham paatænkte Ordning af Statens offentlige Forhold, som tilsigter at betrygge Borgernes gjensidige Mettigheder. Denne Kongelige Forkyndelse af Udsigterne for Fremtiden har fundet Vei til Alles Hjerter. Allerede nu har det viist sig ved den almindelige Jubel, hvormed de talrige Folkeklynger hilsede Hs. Maj. Kong Frederik ved Hans Fremtrædelse paa Christiansborg Slots Balcon efter den høitidelige Proclamation af Regjeringsskiftet.